**Klinika azylového práva v spolupráci s Oddelením medzinárodného práva a UNHCR**

vyhlasuje

**Dobročinnú zbierku „BOJ PROTI ZIME“ pre**

**Evakuačné tranzitné stredisko (ETC) Humenné**

Milí študenti a kolegovia,

Členovia Kliniky azylového práva sa v decembri 2014 zúčastnili návštevy ETC Humenné, kde sú dočasne ubytovaní žiadatelia o azyl prevažne z afrických krajín, a oboznámili sa tak s ich jednoduchými životnými podmienkami. Pri čakaní na ich presídlenie do konečnej krajiny, ktorá im udelí azyl, prežívajú niekoľko mesiacov na území Slovenska. Naše podnebné pásmo je pre nich niečo nepoznané a najmä, po odchode z domova, z ktorého odchádzali z minúty na minútu, sa ich osobné veci, najmä oblečenie, obmedzuje na obsah malého kufra pre cca 3-5 členov rodiny. Ich životné podmienky sú preto neporovnateľné s tými, v ktorých bežne prežívame my.

Preto v nás skrsla myšlienka pretriediť naše šatníky o veci, ktoré nepoužívame, či odkladáme do času, kedy schudneme do pôvodnej veľkosti spred 10 rokov ☺ Boli by sme veľmi radi, ak by ste sa k nám pridali a zapojili sa do zbierky (nie len) zimného šatstva pre týchto ľudí v núdzi. Za takéto prebytočné šatstvo vám budú ľudia dočasne umiestnení v ETC Humenné veľmi vďační a nás všetkých bude hriať dobrý pocit v našom srdci.

**Účel zbierky**: pomôcť osobám čakajúcim na presídlenie prekonať podnebné zmeny

**Miesto konania zbierky**: vrátnica Právnickej fakulty UPJŠ v Košiciach, Kováčska 30,

 budova LB

**Čas konania zbierky**: 18.02.2015- 02.03.2015

**Osoba zodpovedná za konanie zbierky**: JUDr. Ľudmila Pošiváková, PhD.

 (ludmila.posivakova@upjs.sk)

**Vyhodnotenie zbierky:** O vyzbieranom objeme a odoslaní šatstva Vás budeme informovať po ukončení zbierky a jej doručení do ETC Humenné vo vývesných tabuliach fakulty a na internete

Vopred srdečne ďakujeme,

za kliniku azylového práva

 s úctou,

 JUDr. Ľudmila Pošiváková, PhD.